Loterijas noteikumi

Šie loterijas noteikumi (Loterijas noteikumi) skaidro, kā “SPICE”, ko uztur sabiedrība ar ierobežotu atbildību “Tirdzniecības centrs Pleskodāle”, reģistrācijas numurs: 40003523495, juridiskā adrese: Lielirbes iela 29, Rīga, LV-1046 („SPICE”, „mēs” „mūsu” un „mūs”), organizē konkrēto loteriju un apstrādā Jūsu personas datus šajos Loterijas noteikumos aprakstītās loterijas organizēšanai.

1. Loterijas apraksts

Loterija kampaņas “Uzmini zīmolu” ietvaros (Loterija). Ar Loterijas noteikumiem var iepazīties [https://www.spice.lv/lv/events/news/spele-uzmini-zimolu].

1. Personas datu apstrāde

Jūsu personas dati, kas tiek iegūti Loterijas ietvaros, tiek apstrādāti tikai šajos Loterijas noteikumos aprakstīto nolūku ietvaros.

* 1. Datu apstrādes nolūki

Kad Jūs piesakāties dalībai Loterijā, Jūsu personas dati tiek apstrādāti ar nolūku organizēt Loteriju, identificēt Loterijas uzvarētāju un iesniegt anketu Izložu un azartspēļu uzraudzības inspekcijā.

Jūsu personas datu apstrāde līdz Loterijas noslēgšanās un uzvarētāja paziņošanas brīdim balstās uz Jūsu piekrišanu piedalīties Loterijā. Pēc Loterijas noslēgšanās un uzvarētāja paziņošanas Jūsu personas dati tiek apstrādāti gan balstoties uz nepieciešamību izpildīt līgumu ar Jums, gan balstoties uz “SPICE” uzlikto juridisko pienākumu saskaņā ar tiesību aktiem saglabāt un nodot informāciju par Loterijas norisi Izložu un azartspēļu uzraudzības inspekcijai.

* 1. Datu saņēmēji

Loterijas laikā un pēc Loterijas noslēgšanās Jūsu personas datiem piekļūst tikai “SPICE” darbinieki un Izložu un azartspēļu uzraudzības inspekcija.

* 1. Datu glabāšanas ilgums

Jūsu personas datus saturošās Loterijas pieteikuma anketas, iesniegtās pretenzijas un atbildes uz tām (ja ir) tiek glabātas vismaz 5 (piecus) gadus pēc Loterijas norises beigām saskaņā ar piemērojamo tiesību aktu prasībām.

* 1. Jūsu tiesības datu apstrādes jomā

“SPICE” nodrošina jums iespēju izmantot Jūsu tiesības piekļūt, pārvaldīt un kontrolēt personas datus, ko mēs apstrādājam. Kad “SPICE” ir saņēmusi Jūsu pieprasījumu par kādu no savu zemāk minēto tiesību izmantošanu, “SPICE” izskata Jūsu pieprasījumu un sniedz atbildi bez nepamatotas kavēšanās un jebkurā gadījumā 1 (viena) mēneša laikā no pieprasījuma saņemšanas. Šo laika periodu var pagarināt, ja Jūsu pieprasījums ir sarežģīts vai ja saņemto pieprasījumu skaita dēļ “SPICE” nevar sagatavot atbildi iepriekš noteiktajā termiņā.

Ja Jūs vēlaties izmantot kādas no zemāk minētajām tiesībām, Jūs varat to darīt, iesniedzot pieprasījumu vienā no šādiem veidiem:

* nosūtot ar drošu elektronisko parakst parakstītu pieprasījumu uz [e-pasta adrese];
* nosūtot parakstītu pieprasījumu uz Lielirbes ielu 29, Rīgā, LV-1046;
* iesniedzot parakstītu pieprasījumu personīgi “SPICE” informācijas centrā.

Jūsu vārdā pieprasījumu var iesniegt pilnvarotā persona, ja pieprasījumam ir pievienota spēkā esoša un notariāli apliecināta pilnvara.

“SPICE” patur tiesības pieprasīt no Jums papildu informāciju, lai pārbaudītu tās personas identitāti, kura ir nosūtījusi pieprasījumu, un aizsargātu Jūsu datus no izpaušanas nepiederošām personām.

Jūs esat tiesīgs piekļūt saviem personas datiem bez maksas. Tomēr, ja Jūsu pieprasījumi ir acīmredzami nepamatoti vai pārmērīgi, “SPICE” patur tiesības iekasēt atbilstošu samaksu vai atteikt rīkoties saskaņā ar pieprasījumu.

Lūdzu, ņemiet vērā, ka, tā kā personas datu apstrāde tiek veikta, lai organizētu Loteriju, Jums var nebūt iespējas pilnībā īstenot visas zemāk minētās tiesības.

Piekļuves tiesības

Jums ir tiesības saņemt informāciju par to, vai “SPICE” apstrādā vai neapstrādā Jūsu personas datus, un, ja “SPICE” apstrādā Jūsu personas datus, pieprasīt iegūt “SPICE” rīcībā esošo personas datu kopiju. Jūs varat pieprasīt informāciju par to, kādus personas datus un kādā veidā “SPICE” apstrādā.

Tiesības labot personas datus, ciktāl tas ir iespējams

Jūs esat tiesīgs pieprasīt, lai “SPICE” labo neprecīzos vai nepareizos personas datus.

Tiesības dzēst personas datus, ciktāl tas ir iespējams

Jums ir tiesības pieprasīt, lai “SPICE” dzēš Jūsu datus. Šīs tiesības var realizēt, ja pastāv pamatots iemesls Jūsu personas datu dzēšanai. “SPICE” patur tiesības noradīt pieprasījumu dzēst Jūsu personas datus, ja tam ir likumīgs un juridisks iemesls, piemēram, lai ievērotu noteiktu juridisku pienākumu, kas nosaka apstrādi, lai celtu, īstenotu vai aizstāvētu likumīgas prasības vai statistikas vajadzībām, veicot atbilstošus tehniskus un organizatoriskus drošības pasākumus.

Tiesības uz personas datu apstrādes ierobežošanu

Jūs esat tiesīgs pieprasīt, lai “SPICE” ierobežotu apstrādi, ja pastāv pamatots iemesls datu apstrādes ierobežošanai. Jūsu personas datu apstrādes ierobežošanas gadījumā “SPICE” apstrādā Jūsu personas datus tikai pēc Jūsu piekrišanas saņemšanas vai lai celtu, īstenotu vai aizstāvētu likumīgas prasības, vai lai aizstāvētu citas fiziskas vai juridiskas personas tiesības, vai svarīgu sabiedrības interešu dēļ. Tas neattiecas uz personas datu glabāšanu.

Tiesības iebilst pret personas datu apstrādi

Jums ir tiesības iebilst pret personas datu apstrādi saistībā ar tiešo mārketingu vai apstrādes darbībām, kas pamatota ar “SPICE” leģitīmo interesi, balstoties uz iemesliem saistībā ar Jūsu īpašo situāciju.

Tiesības uz datu pārnešanu, ciktāl tas ir iespējams

Jums ir tiesības pieprasīt, lai “SPICE” pieņem un nosūta Jūsu personas datus Jums vai citam datu pārzinim. Jūs varat realizēt šīs tiesības, ciktāl Jūs esat sniedzis datus, pamatojoties uz piekrišanu vai līgumu, un apstrāde tiek veikta, izmantojot automātiskus līdzekļus.

Tiesības atsaukt sniegto piekrišanu

Jums ir tiesības atsaukt iepriekš sniegto piekrišanu jebkurā laikā. Tomēr tas neietekmē apstrādes, kas veikta pirms Jūs atsaucat savu piekrišanu, likumību.

Tiesības iesniegt sūdzību nacionālajā fizisko personu datu aizsardzības iestādē

Neskaidrību gadījumā saistībā ar Jūsu personas datu apstrādi, Jūs vara vērties pie “SPICE”, un mēs centīsimies sniegt Jums atbildi vai rast risinājumu Jūsu problēmai. Tomēr, ja Jūs esat pārliecināts, ka mēs nevaram rast risinājumu, Jums ir tiesības iesniegt sūdzību nacionālajā fizisko personu datu aizsardzības iestādē par “SPICE” veiktajām datu apstrādes darbībām.

Latvijas Republikas nacionālās fizisko personu datu aizsardzības iestādes kontaktinformācija:

Datu Valsts Inspekcija, Blaumaņa iela 11/13-15, Rīga LV-1011, Latvija, tālr.: +371 67223131, e-pasts: info@dvi.gov.lv.

Tiesības sazināties ar “SPICE” un iegūt papildus informāciju par personas datu apstrādi

Jums ir tiesības sazināties ar mums jebkurā laikā un saņemt papildu informāciju par “SPICE” veiktajām apstrādes darbībām.

“SPICE” kontaktinformācija:

* adrese: Lielirbes iela 29, Rīga, LV-1046
* telefona numurs: + 371 67 807 281
* e-pasta adrese: info@spice.lv